Απόφαση της Μεικτής Επιτροπής του ΕΟΧ

αριθ. 20/2004

της 19ης Μαρτίου 2004

για την τροποποίηση του παραρτήματος ΙΙ (τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ

Η ΜΕΙΚΤΗ ΕΠΙΤΡΟΠΗ TOY ΕΟΧ,

Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής "η συμφωνία", και ιδίως το άρθρο 98,

Εκτιμώντας τα ακόλουθα:

(1) Το παράρτημα IΙ της συμφωνίας τροποποιήθηκε με την απόφαση αριθ. 171/2003 της Μεικτής Επιτροπής ΕΟΧ της 5.12.2003(1)·

(2) Η οδηγία 2002/46/ΕΚ του Ευρωπαϊκού Κοινοβουλίου και του Συμβουλίου, της 10ης Ιουνίου 2002, για την προσέγγιση των νομοθεσιών των κρατών μελών περί των συμπληρωμάτων διατροφής(2) πρέπει να ενσωματωθεί στη συμφωνία.

(3) Η οδηγία 2003/69/ΕΚ της Επιτροπής, της 11ης Ιουλίου 2003, για την τροποποίηση του παραρτήματος της oδηγίας 90/642/ΕΟΚ του Συμβουλίου σχετικά με τα ανώτατα όρια υπολειμμάτων chlormequat, lambda-cyhalothrin, kresoxim-methyl, azoxystrobin και ορισμένων διθειοκαρβαμικών ενώσεων(3) πρέπει να ενσωματωθεί στη συμφωνία.

(4) Η οδηγία 2003/52/ΕΚ του Ευρωπαϊκού Κοινοβουλίου και του Συμβουλίου, της 18ης Ιουνίου 2003, για την τροποποίηση της οδηγίας 95/2/EΚ όσον αφορά τους όρους για τη χρήση της πρόσθετης ύλης τροφίμων E 425 konjac(4) πρέπει να ενσωματωθεί στη συμφωνία.

(5) Η απόφαση 2003/550/ΕΚ της Επιτροπής, της 22ας Ιουλίου 2003, για την τροποποίηση της απόφασης 2002/79/ΕΚ για την επιβολή ειδικών όρων στις εισαγωγές αραχίδας και ορισμένων προϊόντων που παράγονται από αραχίδες κινέζικης καταγωγής ή προέλευσης(5) πρέπει να ενσωματωθεί στη συμφωνία.

(6) Η απόφαση 2003/552/ΕΚ της Επιτροπής, της 22ας Ιουλίου 2003, για την τροποποίηση της απόφασης 2002/80/ΕΚ για την επιβολή ειδικών όρων στις εισαγωγές σύκων, φουντουκιών και φιστικιών και ορισμένων προϊόντων που παράγονται από αυτά τουρκικής καταγωγής ή προέλευσης(6) πρέπει να ενσωματωθεί στη συμφωνία.

(7) Η οδηγία 2003/78/ΕΚ της Επιτροπής, της 11ης Αυγούστου 2003, για την καθιέρωση τρόπων δειγματοληψίας και μεθόδων ανάλυσης για τον επίσημο έλεγχο των μέγιστων περιεκτικοτήτων πατουλίνης στα τρόφιμα(7) πρέπει να ενσωματωθεί στη συμφωνία.

(8) Απόφαση 2003/602/ΕΚ της Επιτροπής, της 12ης Αυγούστου 2003, για την κατάργηση της απόφασης 2002/75/ΕΚ σχετικά με τον καθορισμό ειδικών όρων στις εισαγωγές ανίσου του αστεροειδούς από τρίτες χώρες(8) πρέπει να ενσωματωθεί στη συμφωνία,

ΑΠΟΦΑΣΙΖΕΙ:

Άρθρο 1

Το κεφάλαιο XII του παραρτήματος ΙΙ της συμφωνίας τροποποιείται ως εξής:

1. Στο σημείο 54 (Οδηγία 90/642/ΕΟΚ του Συμβουλίου) προστίθεται η ακόλουθη περίπτωση:

"- 32003 L 0069: Οδηγία 2003/69/EΚ της Επιτροπής, της 11ης Ιουλίου 2003 (ΕΕ L 175 της 15.7.2003, σ. 37)."

2. Στο σημείο 45κη (οδηγία 95/2/ΕΚ του Ευρωπαϊκού Κοινοβουλίου και του Συμβουλίου) προστίθεται η ακόλουθη περίπτωση:

"- 32003 L 0052: οδηγία 2003/52/ΕΚ του Ευρωπαϊκού Κοινοβουλίου και του Συμβουλίου (ΕΕ L 178 της 18.6.2003, σ. 23)."

3. Στο σημείο 54μη (Απόφαση 2002/79/ΕΚ της Επιτροπής) προστίθεται η ακόλουθη περίπτωση:

"- 32003 D 0550: απόφαση 2003/550/EΚ της Επιτροπής, της 22ας Ιουλίου 2003 (ΕΕ L 187 της 26.7.2003, σ. 39)."

4. Στο σημείο 54μθ (Απόφαση 2002/80/ΕΚ της Επιτροπής) προστίθεται η ακόλουθη περίπτωση:

"- 32003 D 0552: απόφαση 2003/552/EΚ της Επιτροπής, της 22ας Ιουλίου 2003 (ΕΕ L 187 της 26.7.2003, σ. 47)."

5. Μετά το σημείο 54ξ (απόφαση 2003/40/EΚ της Επιτροπής) παρεμβάλλονται τα ακόλουθα σημεία:

"54ξα. 32002 L 0046: Οδηγία 2002/46/ΕΚ του Ευρωπαϊκού Κοινοβουλίου και του Συμβουλίου, της 10ης Ιουνίου 2002, για την προσέγγιση των νομοθεσιών των κρατών μελών περί των συμπληρωμάτων διατροφής (ΕΕ L 183 της 12.7.2002, σ. 54)

54ξβ. 32003 L 0078: Οδηγία 2003/78/ΕΚ της Επιτροπής, της 11ης Αυγούστου 2003, για την καθιέρωση τρόπων δειγματοληψίας και μεθόδων ανάλυσης για τον επίσημο έλεγχο των μέγιστων περιεκτικοτήτων πατουλίνης στα τρόφιμα (ΕΕ L 203 της 12.8.2003, σ. 40)

54ξγ. 32003 D 0602: Απόφαση 2003/602/ΕΚ της Επιτροπής, της 12ης Αυγούστου 2003, για την κατάργηση της απόφασης 2002/75/ΕΚ σχετικά με τον καθορισμό ειδικών όρων στις εισαγωγές ανίσου του αστεροειδούς από τρίτες χώρες (ΕΕ L 204 της 13.8.2003, σ. 60)."

6. Διαγράφεται το κείμενο του σημείου 54μζ (απόφαση 2002/75/ΕΚ της Επιτροπής).

Άρθρο 2

Τα κείμενα των οδηγιών 2002/46/ΕΚ, 2003/69/ΕΚ, 2003/52/ΕΚ και 2003/78/ΕΚ και των αποφάσεων 2003/550/ΕΚ, 2003/552/ΕΚ και 2003/602/ΕΚ στην ισλανδική και νορβηγική γλώσσα, τα οποία δημοσιεύονται στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.

Άρθρο 3

Η παρούσα απόφαση τίθεται σε ισχύ στις 20 Μαρτίου 2004, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας(9).

Άρθρο 4

Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης.

Βρυξέλλες, 19 Μαρτίου 2004.

Για τη Μεικτή Επιτροπή του ΕΟΧ

Ο Πρόεδρος

P. Westerlund

(1) ΕΕ L 88 της 25.3.2004, σ. 43.

(2) ΕΕ L 183 της 12.7.2002, σ. 54.

(3) ΕΕ L 175 της 15.7.2003, σ. 37.

(4) ΕΕ L 178 της 17.7.2003, σ. 23.

(5) ΕΕ L 187 της 26.7.2003, σ. 39.

(6) ΕΕ L 187 της 26.7.2003, σ. 47.

(7) ΕΕ L 203 της 12.8.2003, σ. 40.

(8) ΕΕ L 204 της 13.8.2003, σ. 60.

(9) Δεν έχουν αναφερθεί συνταγματικές απαιτήσεις.